HULYO 8, 2015
6 NA TAON BAGO ANG PAGPATAY KINA MAGGIE & PAUL
Hampton County 911, nasaan ang emergency mo?
Hello, pababa ako sa Crocketville Road.
May nakikita akong nakahiga.
At sa kalsada ba o sa gilid ng kalsada?
Sa kalsada.
- Sa kalsada? - Baka masagasaan siya.
Sige, magpapadala tayo ng opisyal diyan.
- Okay. - Sige po, sir.
Noong 2019, tinutukan ng aming news outlet ang pagsalpok ng bangka.
At noong 2021, isang double homicide.
Habang kinocover ang pagkamatay nina Paul at Maggie,
nakatanggap kami ng anonymous tip sa aming website
tungkol sa ulat ng highway patrol sa pagkamatay ni Stephen Smith noong 2015.
10 TAONG DRIVER RECORD
Natagpuan ang bangkay ni Stephen Smith sa gitna ng rural highway
sa Hampton County,
malapit sa lugar kung saan natagpuan ang kotse niya.
Nagsimulang humanap ng mga mapagkukunan. Sino si Stephen Smith? Ano'ng kwento niya?
At doon ako nagsimulang makinig sa mga panayam
ng mga opisyal na narekord noong 2015.
SC DEPARTMENTO NG DE-MOTOR NA SASAKYAN
Trooper Rowell, kung gusto mo. Ang insidente ay nangyari noong Hulyo...
Ika-8 ng 2015.
Samahan mo lang ako.
Sa mga nakalap natin sa ngayon, ang mabait, alam mo,
ang binata ay may problema sa makina ng kanyang sasakyan habang pauwi.
Naubusan ng gasolina o may problema at nagsimulang maglakad.
Lumabas ako bandang 4:30 nang umagang iyon.
Pagdating ko sa eksena, may nakita akong isang batang Puti
na nakahiga sa kalsada at may matinding trauma sa ulo.
Wala sa pinangyarihan ang lumilitaw na vehicular accident iyon.
Walang punit sa damit. Nakasuot pa rin ang sapatos niya.
Nasa bulsa pa rin niya ang cellphone.
Madilim na kalsada ito.
Pero kung may mabibiktima ng vehicular strike,
hindi mo sila matatagpuan sa kalsada.
Hindi mo sila matatagpuang maluwag ang sapatos.
Ang mga sugat na napansin ko sa binata ay sa ulo niya.
Di ko sila makitang may mga blood pattern gaya ng pagkakahanap nila sa mga pattern.
Baka di na sila makita ulit, sa posisyon na sila ay nakaposisyon.
Tiningnan nila ito, at sa ulat, partikular na may katanungan dito.
Ang problema, walang naghukay nang mas malalim.
Gaya ng sinabi ko, di pa natin alam. Walang nagsasalita.
Kaya nakipag-ugnayan ako sa mga source ko sa ahensya,
nakakuha ng kopya ng ulat, na-verify na totoo ito,
at napansin ko agad...
si Buster Murdaugh ay nasa ulat.
WADE HAMPTON HAYSKUL
Ako at si Mallory at Connor, kasabay naming naghayskul si Stephen.
Palagi siyang malambing, laging mabait.
Mahal niya ang mga kaibigan niya.
Masayahin siyang tao.
Naging magkaibigan kami ni Stephen noong nasa grade 10 ako.
Lagi kong iniisip na nakakatawa siya, at hinangaan ko ang pagkatao niya
dahil hindi niya pinansin ang iniisip ng mga tao tungkol sa kanya.
Lagi siyang nasa sarili niya. Laging sumasayaw, kumakanta
at nakakatawa lang.
Nakatira ako kay Mallory.
Ilang kalsada lang ang layo sa tinitirhan niya.
Takot kami na baka may mamatay sa gitna ng kalsada.
Ibig kong sabihin, di ito naririnig sa Hampton County.
Noong una, noong una siyang pinatay,
nagrally ang bayan bilang suporta sa pamilya,
at gustong malaman ang nangyari.
Pero nawala ang kaso niya.
ENERO 29, 1996-HUL 8, 2015
Lumamig ang kaso ni Stephen.
Kumuha ng private investigator ang ina niya, si Sandy Smith.
Ang gusto mong gawin bilang imbestigador ay tingnan lahat ng nagawa
bago ka nasangkot sa kaso.
Sa South Carolina, ang highway partrol ang nagsisiyasat sa pagkamatay
kaugnay sa aksidente sa sasakyan.
Kaya sa mga unang linggo, mainit at mabigat ang highway patrol,
nag-iinterbyu ng mga tao hanggang sa kaya nila.
Katrabaho ni Stephen, mga kaibigan niya, mga kaeskuwela, at iba pa.
Ang case number dito ay CL-062.
Gusto kitang makausap.
Nasa... Tungkol ito imbestigasyon sa pagpatay kay Stephen Smith.
Alam mo ba ano'ng tinutukoy ko.
Opo, sir. Alam ko.
Sige, sabihin mo sa akin ang narinig mo.
Mula sa orihinal na sinabi sa akin ay nabangga siya ng kotse.
Ito, iyon, at iba pa.
Nabangga daw siya ng kotse at iyon na.
Oo, sabi nila, parang hit-and-run.
Wala akong nakuhang lahat, parang, isang malinaw na kuwento.
Masasabi ko ito. Hindi siya nabangga ng kotse.
Kamakailan lang ay narinig ko na ang dalawa,
marahil tatlong binata ang nasa sasakyan.
Tingin ko tinangka nila siyang guluhin o katulad niyan.
Tsismis lang. Walang umaamin sa pinagmulan ng anumang impormasyon.
Narinig nila sa ibang tao.
Kailangan kong maghanap ng taong gustong,
magbigay sa akin ng matibay na impormasyon.
At naiintindihan ko ang reserbasyon mo.
Dahil narinig ko na ang may kaugnayan sa pangalan niya
ay umiikot, parang..
hindi... buweno...
parang nananakot o pinag-iinitan ang mga tao at sinasabing,
itikom mo ang bibig mo kung may narinig ka.
Hindi ka maniniwala sa narinig kong gumawa nito.
At sinabi niya ang pangalan niya at nabigla ako.
May narinig akong pangalan, at ako ay... O may narinig akong pangalan.
At ang pangalan ay... Ito ay Buster Murdaugh.
-Buster Murdaugh. - Buster Murdaugh.
Lumalapit ang lahat sa akin at sinasabing ang Murdaugh boys iyon.
Paulit-ulit.
At noong una kong narinig ito,
naisip ko ang mas batang Murdaugh, ang kapatid ni Buster, si Paul,
dahil si Paul ay mas "Murdaugh ang apelyido at magagawa ko lahat."
- Alam mo 'yon? - Oo.
Ang lahat ay medyo...
nahihiyang sabihin ito, alam mo na?
Dahil sa...
sa... Ayaw kong sabihin ang kapangyarihan, pero ang...
May pamantayan ang pangalan 'pag sinabing "Murdaugh" sa Hampton County.
Sa pakikinig sa mga panayam, medyo malinaw.
Ang pagkamatay ni Stephen ay konektado na ngayon sa mga Murdaugh.
Kaya ang tanging tsismis na narinig mo ay may relasyon si Buster kay Stephen?
Opo, sir.
Naging guro ako ng agham sa Wade Hampton.
May tsismis na magkaibigan sina Stephen at Buster.
Matalino talaga si Stephen.
At tinulungan niya si Buster sa mga papel,
at tinuruan siya dahil sa kakulangan ng mas magandang salita.
Si Stephen Smith ay bakla, at nakatira siya sa Hampton County.
Alam ng Diyos na hindi naging madali iyon sa kanya,
ang maggmula sa ganoong bayan, di ito katanggap-tanggap sa lipunan,
at malamang napag-usapan siya.
TINATAWAG NA: STEPHEN
Napakaraming tsismis ang umikot
na sina Buster at Stephen ay nagkakapalagayang-loob.
Mababa ang tingin sa pagiging bakla sa pamilya Murdaugh.
Kilala ko ang pamilya Murdaugh, gaya ng sabi ko, sa buong buhay ko.
Hindi malaking bayan ang Hampton.
Pakiramdam ko ay ayaw nilang may mangyari sa kanilang reputasyon
o pangalan o ganoon.
Sa sandaling maisama ang pangalang Murdaugh,
na may kaugnayan sa relasyon ni Stephen,
nagbago ang pananaw sa kaso niya.
Mula sa paghahanap ng hustisya para kay Stephen sa pagtatanggol sa Murdaugh
at pagtiyak na alam ng lahat na wala silang kinalaman doon.
Kahit na ginawa nila, ayaw itong isaalang-alang ng mga tao.
Maaari mo bang ikwento mo ang narinig mo tungkol sa insidente ni Stephen Smith?
Hindi ko alam. Sabi-sabi lang.
Sa puntong ito, parang, alam mo na, tatanggapin namin ang makukuha namin.
Ang mga kwentong umikot na ilang beses kong narinig
ay may lihim na relasyon sina Buster at Stephen,
at gusto nilang lumabas sa pamilya ni Buster.
At patuloy ang usap-usapan kung paano nang gabing namatay si Stephen,
pauwi na siya galing sa paaralan at naubusan ng gasolina ang kotse niya.
Alam kong sinabi niya na si Buster at maaaring isa o dalawa pang tao.
Bumaba sila ng 601. Nakita ko ang kotse sa gilid ng kalsada.
Nakita ko ang binatang naglalakad.
Sabi, kumportable si Stephen na humingi ng tulong kay Buster
at nasa malapit si Buster
pauwi mula sa softball tournament kasama ang isang kaibigan.
Sinusubukan nilang,
ayokong sabihing, pagtripan siya o katulad niyan.
Naniniwala akong sinundo niya si Stephen at niloloko si Stephen na iuuwi siya,
pero sa tingin ko, medyo nasobrahan nila
at doon na nagsimulang magkagulo.
Naniniwala ako na ginawa ng mga Murdaugh ang lahat
para tumahimik ang lahat nang gabing iyon.
May nagsabi sa akin na si Buster iyon, at parang,
walang gagawin tungkol dito dahil sa kung sino siya.
IV HENERASYON
Sa araw na pumanaw si Stephen,
si Randy Murdaugh ang pangalawang tumawag sa tatay ko pagkatapos ng coroner.
At sinabi niyang gusto niyang kunin ang kaso at walang bayad at lahat.
SABI NI G. WILLIAMS...
Medyo weird.
...IPINAASA NIYA ANG IMPORMASYON DAHIL TUMAWAG SI RANDY
Alam iyon ng mga Murdaugh. Alam nilang siya...
- Okay. - Nasa radar natin siya.
Kakausapin ko si Buster at sasabihing, "Tingnan mo, alam mo,
kailangang sabihin mo ang totoo.
Kung aksidente ang nangyari, kailangan mong umamin."
Alam mo? Gawin natin ang proseso at bigyan natin ng closure ang pamilya."
Gusto kong makausap si Buster. Gusto ko makausap si Alex.
Pero walang nangyari sa kasong ito. Wala.
Wala nang nag-iimbestiga.
Nawala na lang ang kaso.
Sa highway patrol tapes, nabanggit ang pangalang Murdaugh
nang maraming beses ng maraming tao,
pero mukhang walang nag-interbyu kay Buster
o sinuman sa pamilya Murdaugh.
Bakit hindi?
Isang buwan mula nang matagpuan ang bangkay niya,
narinig namin ang mga tsismis sa posibleng koneksyon ni Murdaugh.
At natutunan ko bilang reporter na kung marinig mo ang parehong tsismis
mula sa iba't ibang grupo ng tao kahit saan ka magpunta,
magandang tsismis iyon o may katotohanan dito.
Kaya gumawa kami ng kuwento sa Thanksgiving 2015 paper,
at umapela si Sandy Smith sa komunidad.
"Pinatay ang anak ko.
Kung may alam kayo, sabihin niyo sa amin. Gusto lang namin ng sagot, ng closure."
Di namin mailalagay ang pangalang Murdaugh sa kuwento
maliban kung gusto naming makasuhan.
Sabi namin, "May kilalang pamilya ang napapabalitang sangkot dito."
Alam ng lahat kung sino.
Inilathala namin ang kuwento at naghintay.
Pinuntahan ako sa Piggly Wiggly, tatapikin sa likod.
"Salamat na nilabas mo ang kwento."
"Proud kami sa iyo na naglakas ng loob na gawin ito."
Ginawa namin lahat maliban sa paglagay ng Murdaugh sa kuwento.
Pero walang silbi ang kwento. Walang lumapit.
Sabihin mo sa akin ang tungkol kay Morgan. Dahil narinig niya ang tsismis na iyon
at nagsisimula pa lang silang magdate ni Paul.
Sinabi sa akin ni Morgan na kinausap niya ang mga Murdaugh
tungkol sa tsismis kay Buster, at sa mga kaibigan niya, at kay Stephen,
at maaaring kasama nila si Paul.
Noong una akong makipag-date kay Paul, nag-message sa Facebook itong babae,
ipinaalam lang na may dahilan siya para maniwala
na maaaring si Paul o Buster ang pumatay kay Stephen.
Si G. Alex, Maggie, Buster, Paul at ako, sa bahay kami lahat.
Nakaupo kami sa kusina. Kakatapos lang namin kumain.
At tinanong ko sila, "Bakit sinasabi ito ng babaeng ito?"
Tinawanan lang nila ito at sinabing,
"Di namin papatayin ang taong 'yon." At ako ay parang...
'Pag binabalikan ko ngayon, iyon ang unang red flag na di ko pinansin.
Pero ang sabi ko, sila ang mga Murdaugh.
Tiyak na di sila basta-basta papatay ng mga tao.
PEBRERO 2, 2018, MAKALIPAS ANG TATLONG TAON
911, nasaan ang emergency mo?
Nahulog ang kasambahay ko at duguan ang ulo niya.
Di ko siya maibangon.
Saan siya nahulog?
Ang... Nahulog siya paakyat sa hagdan. Sa brick steps.
- Okay, nasa labas ba siya o nasa loob? - Labas.
Okay, nakakausap ba niya kayo o wala na siyang malay?
Hindi siya nawalan ng malay. Umuungot lang siya.
Sige. Sinabi ng babae na sinubukan niyang tumayo at bumagsak ulit?
Hindi, hinahawakan ko siya.
Okay.
Pakawalan ko daw siya at ginamit niya ang braso niya, pero natumba siya.
- Okay, kilala niyo ba siya? - Nagtatrabaho siya sa amin.
- Ilang taon na siya? - Hindi ako sigurado. Siguro ay 58.
- Alam niyo ang pangalan niya? - Gloria Satterfield.
Okay. Alam mo ba kung na-stroke siya o anuman?
-Ma'am, pwedeng tama na ang mga tanong-- - Nasa daan na sila.
GLORIA SATTERFIELD KASAMBAHAY
Si Gloria Satterfield ang kasambahay ng pamilya,
at noong Pebrero 2018, nasa bahay siya.
At ang sinabi sa pamilya niya,
napatid siya ng mga aso sa hagdan,
at natumba, at tumama ang ulo niya at namatay.
Hindi talaga siya tumutugon sa amin sa buong oras na nasa ospital siya.
Oo.
Mula noong naospital siya hanggang sa namatay siya,
di niya masabi sa amin ang nangyari.
Naalala kong nasa ospital si Miss Gloria.
Umuwi si Alex isang araw at binisita daw niya si Miss Gloria.
Sa tingin ko, makalipas ang dalawang araw, namatay siya.
Dinibdib ni Paul ang pagkamatay ni Gloria.
Umiyak at nasaktan siya.
Naaalala ko ang pag-alis niya sa burol, at kasama ko siya sa trak,
at nagkwento siya noong magkasama sila, at mga alaala at...
Sobrang naapektuhan siya sa pagkamatay ni Gloria.
PEB 8, 1961, PEB 26, 2018
Pero nang araw na nalaman kong nahulog siya,
at may bali ang tadyang at malubhang pinsala sa utak,
ramdam ko sa puso ko na parang may nangyari sa kanya,
at hindi dahil sa mga aso.
Si G. Alex, napakahirap niyang basahin.
At nang oras na iyon, lulong na siya sa mga painkiller.
Mananatili si Paul sa bahay tuwing weekend
at titiyakin lang na nagde-detox ang ama niya.
At nanatili ako roon minsan, at ako ay...
Maputla na si Alex, pero makikita mo sa kanya,
dahil nakahiga siya sa sofa at parang,
nagtutumba-tuma sa sopa at maputla.
Parang nakakadurog panoorin, pero si Paul...
Gustong tulungan ni Paul ang ama niya.
Minsan ay nahanap ni Miss Glora ang droga
na naka-tape sa mga baggies sa ilalim ng kama ni Alex sa Hampton.
Inaalagaan talaga ni Paul ang kalusugan ng tatay niya.
Alam ni Paul ang paggamit niya ng droga.
Kaya gustong ipaalam ni Gloria kay Paul,
dahil takot si Gloria na sabihin kay Maggie ang tungkol dito.
Baka takot siyang mawalan ng trabaho,
or sabihin ni Maggie na nagmamanman siya o ano.
Maagang bahagi ito ng 2018, sa parehong taon kung kailan siya namatay.
Marami siyang alam.
Masyadong maraming alam si Gloria kaya wala dito si Gloria?
Oo.
Nang mamatay siya, nakarinig ako ng tsismis.
Nasa tindahan ako ng hardware,
at may nakakita kay Maggie Murdaugh na dumaan, at sinabi nila,
"Hayun si matandang Maggie Murder."
At sabi ko, "Bakit mo tinatawag ng ganyan ang babaeng iyon?"
At sabi nila, "Itinulak niya ang kasambahay pababa ng hagdan."
Isang bersyon ng tsismis ay itinulak ni Paul ang kasambahay sa hagdan.
Ang isa ay si Maggie ang gumawa.
Hindi ko talaga maintindihan.
Pero may mga tsismis, alam mo na, sabi-sabi,
na baka may kinalaman si Paul sa pagkamatay niya,
At sasabihin ko ngayon sa buong mundo na kasinungalingan iyon.
Hindi niya sasaktan si Miss Gloria.
KAPAYAPAAN
Umalis ako sa libing nila.
Sinabi ni Alex kay Paul na siya mismo ang magdedemanda
para sa maling kamatayan at bigyan sila ng pera.
Sinabi niya iyon sa amin ni Paul.
ESTADO NI SATTERFIELD
Sinabi ni Alex na maghain siya ng claim laban sa insurance company
dahil napatid ng aso nila si Gloria.
Para matulungan niya ang mga anak ni Gloria,
maalagaan sila dahil nawalan sila ng ina at nangyari ito sa ari-arian niya.
Tinawagan ko ang caretaker sa Murdaugh Moselle property, si Ronnie Freeman.
Gusto ko siyang tanungin, matagal na ba siya sa kanila
para marinig ang usapan tungkol sa pagkamatay ni Stephen Smith.
Ang sagot sa tanong ay hindi.
Ngunit sa panayam na iyon, binanggit niya
ang buong sitwasyon na sangkot si Gloria Satterfield.
Papasok ako sa trabaho noon nang 7:30,
kaya mga 8:30 dumating si Gloria.
Naglalakad siya papunta sa bahay,
may hawak siyang McDonald's cup sa isang kamay, ang pitaka sa balikat,
gaya ng ginagawa niya tuwing umaga.
At pagkatapos ng 15 minuto, tinawagan ako ni Maggie.
Tinanong ko siya kung ano'ng nangyari, at hysterical siya.
"Halika ka dito. Nahulog si Gloria. May dugo kahit saan-saan."
Ang mga paa niya ay nasa itaas ng ulo niya.
Kinailangan naming ihiga ang katawan niya.
Kaya hinawakan ni Paul ang mga binti niya.
Hinawakan ko ang magkabilang balikat niya para ihiga siya.
At dumating ang EMS. At ikaw, si Paul, at si Maggie.
Sabi sa imbestigasyon, kinausap ni Alex si Gloria,
at sinabi niyang napatid siya ng aso.
Di totoo iyon. Wala siya roon.
Sinasabi mo bang wala si Alex
- kahit nang umalis ang EMS? - Tama.
Nakipagkita ako kay Alexander Murdaugh.
G. Murdaugh, naiintindihan mo na nagre-rekord ako?
- Opo, sir. - Nang may permiso mo.
- Opo, sir. - Ano ang pangalan mo?
Richard Alexander Murdaugh.
At...
- Tinatawag kang Alexander? - Alex ang tawag sa akin.
Okay.
Gaano katagal nagtrabaho si Gloria para sa iyo o sa pamilya mo?
Nagtatrabaho siya para sa pamilya namin nang...
malapit sa 20 taon, sa tantiya ko.
At hindi, inaalagaan niya ang mga anak ko nang sila ay...
noong ang bunso ko ay sanggol pa kaya...
At nakausap mo ba si Gloria bago siya dinala sa ambulansya?
- Oo. - Okay.
Tinanong mo ba siya kung ano'ng nangyari?
Sinabi niya na ang mga aso ang naging dahilan ng pagbagsak niya.
Okay. Walang saksi sa sunod-sunod na mga pangyayari.
- Sa pagkahulog mismo? - Tama.
- Hindi, sir. Wala sa pagkakaalam ko. - Okay.
Sa isip ni Paul, naniwala talaga siya na napatid siya ng mga aso niya,
iyon ang nagpagaan ng pakiramdam niya,
na gagawa ng maganda ang ama niya at idedemanda ang sarili niya,
at titiyakin na magiging maayos ang mga anak niya at ang pamilya niya.
Kaya wala akong sinabi tungkol sa hinala ko.
Kakaiba lang na sa taon ding iyon na nahanap niya ang droga ni Alex,
sinabi niya kay Paul, pinilit ni Paul na mag-detox siya.
Parang di lang ako...
Tingin ko may nangyari sa kanya.
At sa tingin ko, di ito nahawakan nang maayos.
Bawat isa sa mga bangkay na ito ay may kuwento na sinabi si Alex
na angkop sa pangangailangan niya, na nagpapanatili sa imperyo nila.
May namatay noong 2015 na kahina-hinala.
May isa pa tatlong taon pagkatapos, kahina-hinala rin.
At pagkatapos ng pagpatay kina Paul at Maggie sa Moselle,
doon talaga bumukas ang mga pintuan.
Sa higit pang nagbabagang balita.
Tungkol ito sa double homicide investigation,
dalawang miyembro ng pamilya sa South Carolina.
Muling binuksan ng mga imbestigador ang pagsisiyasat sa kamatayan mula 2015
kaugnay ng pagkamatay nina Paul at Margaret Murdaugh.
Ang South Carolina Department of Law Enforcement,
di nila sinasabi kung anong ebidensya sa desisyon,
o kung may kinalaman ang pamilya Murdaugh sa anumang paraan.
Sa loob ng ilang linggo pagkatapos ng double homicide sa Moselle,
sinabi ng mga imbestigador, "Muli naming bubuksan ang imbestigasyon
sa pagkamatay ni Stephen Smith,
dahil sa ebidensyang nahanap sa pag-iimbestiga sa double homicide."
Ang dating kilalang abogado ng South Carolina na si Alex Murdaugh,
ay humaharap na sa ilang akusasyon.
Maraming kaso ang lumalabas sa mata ng publiko.
Parang unti-unting gumuguho ang mundo ni Alex.
Hindi niya alam ang gagawin.
At sa likod ng mga eksena, nadiskubre ng Murdaugh law firm na si Alex
ay may posibilidad na nagnanakaw ng pera ng mga kliyente.
Tinawag nila ito at pinilit na magbitiw.
Nagpulong ang law firm at sinabing, "Alam namin na nagnanakaw ka ng pera.
Iimbestigahan natin ito pero ang masaklap, hindi ka na namin kasama.
Puputulin na natin ang koneksyon.
Natapos na sa iyo ang law firm na sinimulan ng lolo mo."
Nalaman niyang magugunaw na ang mundo niya,
ilagay natin ang sarili natin sa isip ng karakter na ito.
Ngayon, desperado na si Alex Murdaugh.
SETYEMBRE 4, 2021 3 BUWAN MATAPOS ANG PAGPATAY
Kasama ko sina Miley at Connor.
May tumawag na nabaril si G. Alex.
Nagkatinginan lang kami ni Miley. Parang hindi totoo nang oras na iyon.
May text, "Nabaril si Alex Murdaugh, sa gilid ng daan, Hampton County."
At parang, "Ano ba... Hindi."
Lalong lumalalim ang misteryo sa South Carolina.
Sinabi ng mga opisyal sa Fox News
na binaril at sugatan ngayon ang 53-anyos na si Alex Murdaugh
sa Hampton County. Walang balita sa kalagayan niya.
Inilipad sa ospital si Alex.
Binaril siya sa ulo kahit may araw pa
habang nagpapalit ng gulong sa gilid ng kalsada.
Iniulat namin si Alex Murdaugh na dinala sa ospital sa Savannah.
Hindi.
Hindi, lumipad sila sa Charleston, hindi sa Savannah.
Mali ang FITSNews. Hindi nila alam ang sinasabi nila.
Nasa Savannah siya.
UMALIS NG 01:34 PM EDT
Nagsinungaling ang mga abogado sa mamamahayag para di sila pumunta doon.
Parang, sinasadya ba nilang lituhin kami?
At lumabas ang mga tawag sa 911.
Hampton County 911. Ano'ng emergency mo?
Tumigil ako. Nasira ang gulong ko, at tumigil ako,
at may tumigil para tulungan ako.
At tinangka nila akong barilin.
- Natamaan ka ba? - Oo.
Pero ayos lang ako. Di ako makapagmaneho.
Okay.
- At sobra akong dinudugo. - Saan? Anong parte ng katawan mo?
Hindi ako sigurado. Sa may ulo ko.
- Ano'ng pangalan mo? - Alex Murdaugh.
- Alex Murdaugh? - Opo, Ma'am.
Okay.
Inabot ng ilang araw bago tuluyang malutas ang kuwento.
Di na kayang sumulong ni Alex at magpatuloy sa landas na iyon.
Parang gusto na niyang wakasan ang buhay niya.
Inamin ni Alex ang pagkakamali niya.
Tangkang magpakamatay sa panig ko.
Tingin niya, ang huling laro niya ay tiyaking maayos si Buster.
Kung tatapusin niya ang buhay niya, gusto niyang pumabor sa anak niya.
Kaya may ideya siyang kumuha ng kakilala niya para barilin siya sa ulo.
Oo, kami ay nasa...
Salkehatchie Road.
May lalaking duguan sa gilid ng kalsada. At kumakaway siya.
Nakahiga lang siya at kumakaway-kaway?
Mukhang ayos naman siya pero parang setup.
Kaya hindi kami tumigil.
Hindi kita masisisi.
Kaya lahat ng iyon ay kakaiba.
At pagkatapos ng ilang araw,
nagtanong ang mga tao sa bersyon na nagmula sa mga abogado ni Alex.
Kasama namin ngayon, eksklusibo, ang abogado ni Alex Murdaugh.
Pinuntahan niya ang drug dealer niya at hiniling na barilin siya,
at sa loob ng 30 minuto ay binaril siya nito sa ulo.
Ang pagpatay sa kanyang anak at asawa 90 araw na ang nakalipas
ay naging mabigat para sa kanya.
Hindi malalampasan iyon ng karamihan. Nalampasan niya ito gamit ang opioids.
Sa loob ng ilang linggo,
nagparehab si Alex Murdaugh para sa lihim na pagkalulong sa opioid.
At kaagad, sinimulan na ng pulisya na hanapin ang dating kliyente ni Alex,
si Curtis Edward Smith.
Si Curtis Smith, ang inakusahan sa pagbaril kay Alex Murdaugh.
Nagpakita rin siya sa harap ng hukom sa Hampton County.
Sabi ng mga awtoridad, nahaharap siya sa kasong assisted suicide,
insurance fraud, at marami pa.
Sinabi ni Curtis Edward Smith na, "Pakiramdam ko ay sinet up ako."
Tinawag niya ako doon para tulungan siya, naisip ko,
at parang ayusin mo na parang may pagpumiglas at baril.
Pero hindi raw talaga siya nakipagsabwatan kay Alex para patayin siya.
Nananatili bang walang kasalanan ang kliyente mo sa kasong ito?
- Sige na. - Kung binaril ko siya, patay na siya.
Buhay siya.
Ulat ito na ang kliyente mo ay nagnakaw ng milyong dolyar sa law firm.
Ginamit ba niya ang lahat ng pera para bumili ng droga,
o ginamit niya ang milyon para sa ibang bagay?
ABOGADO NI MURDAUGH
Ang karamihan, sa pagkakaintindi ko, ay ginamit sa pagbili ng droga.
Ang daming Oxy niyan.
Tama. Sino si Eddie Smith? Sino itong pinsan na ito, si Eddie?
Nagsimula kaming imbestigahan siya
at ang nakita namin ay mahigit 160,000 incremental checks,
karamihan ay walang sampung libo, mula Oktubre 2020 hanggang Mayo ng 2021.
5-26-21 PETSA
Nagkalkula ako sa OxyContin.
Alam mo kung gaano karaming OxyContin ang nabili niya sana?
Pang-114 na taon.
At iyon ay kung siya ay hard-core addict.
Di niya bumili ng OxyContin ng ganoon. Kaunti lang, pero di lahat.
Saan ito napunta? Nasaan ang pera?
Ang pinakapunto ay di kung nasaan ito, pero kailan ito nangyari.
Di lang siya nagdedeposito ng tseke bago ang double homicide,
pero si Curtis Eddie Smith ay direktang nakakatanggap pagkatapos.
Ang ilan sa kanila ay higit sa $24,000.
Sinasabi sa akin ng mga source ang mas kapani-paniwalang teorya,
na sineset-up niya si Eddie, tama?
Kaya di niya hihilingin na barilin siya ni Eddie.
Darating siya, at pagmumukhaing pumunta si Eddie roon para barilin siya
at kailangan niyang paputukan si Eddie bilang depensa.
Sa tingin ko... Ang lahat ay hinala mula sa salitang sige na.
At para Eddie ang maging suspek sa pagpatay?
At di lang sa tangkang pagpatay sa kanya,
pero pati sa mga pagpatay kina Maggie at Paul.
SETYEMBRE 13, 2021
Sinasabi ng SLED na tinitingnan nila ang mga alegasyon
sa pagnanakaw sa pondo sa dating law firm na itinatag ng pamilya niya.
Habang nakatayo kami kanina,
limang sasakyan, na mukhang alagad ng batas,
ang umalis mula sa isa sa mga pasukan sa Moselle property sa Colleton County.
Di namin alam ano'ng nangyayari, pero aming aalamin.
Nais naming sabihin na limang sasakyan ng alagad ng batas ang umalis dito.
Inanunsyo ng SLED na magbubukas sila ng imbestigasyon kay Alex Murdaugh
sa kanyang mga krimen sa pananalapi.
Nang araw din na 'yon ako nakakuha ng tip
na nagpapatupad sila ng search warrant sa Moselle.
Kaya naisip ko na sulit ang pagmamaneho doon,
paliparin ko ang drone at tingnan ano ang makukuha.
At habang nagpapalipad, may ilang trak na mukhang sa opisyal
na papalabas sa driveway at paalis.
Kaya naisip ko na na-miss ko ang lahat.
Lumipas ang ilang araw nang sinuri ko ang footage
at tinitingnan ang nakuha ko na napansin ko ang mga baril.
Ang una kong naisip, malaking bagay ito.
May tip na nagpapatupad sila ng search warrant,
at ngayon ay may footage ako ng pagbaba ng walong baril sa labas ng bahay.
Nakuha si John Marvin na may bitbit na dalawang baril papunta sa trak.
Nagkarga pa sila ng ilan, nagmaneho papunta sa kennels,
nagkarga ng aso at ilang gamit, at pagkatapos ay umalis.
Sina John Marvin at Buster, baka may hunting trip sila.
Di ako sigurado, alam mo.
Alam na may double homicide kamakailan sa ari-arian na iyon,
at may mga Murdaugh na kumukuha ng baril sa ari-arian, hindi ang mga opisyal,
maaari itong isipin na isa sa mga baril na ito
o ang ilan sa mga baril na ito ay mga ebidensya
na maaaring gamitin laban sa pamilya Murdaugh sa ilang paraan.
Kung hawak SLED ang ginamit sa pagpatay, alam na natin ngayon.
Nawawala pa rin ang mga baril. Hinahanap pa rin nila.
Matapos ang pamamaril sa tabing daan,
napagtanto ng lahat na nagsinungaling siya, nahuli siya.
Sa tingin ko, iyon ang sandali na nagsimulang magtanong ang mga tao
kung may kinalaman si Alex Murdaugh sa pagpatay sa asawa at anak niya.
O kung hindi niya sinasabi ang totoo tungkol sa nangyari sa kanila.
Nagsisinungaling siya.
Nagsimula akong madismaya sa mga miyembro ng pamilya Murdaugh,
tulad ng maraming tao sa komunidad.
At ang coroner namin, si Angela Topper,
ay tumingin sa mga rekord ng coroner ng Hampton County,
at tumayo siya at itinuro
na may kakaibang nangyari noong 2018,
kay Gloria Satterfield, isa pang kaso na nawala sa radar.
Nakita niyang nilagay na natural ang pagkamatay, kahit napatid at nahulog,
nakita niyang walang autopsy na ginawa.
ITULOY ANG IMBESTIGASYON
Sumulat siya sa SLED at hiniling sa SLED na tulungan siyang imbestigahan ito.
Kasabay nito, nagkaroon ng dahilan ang SLED
na imbestigahan ang mga krimen sa pinansiyal ni Alex.
Sa huli, ang pamilya Satterfield
ay nagbabasa ng mga artikulo sa buong estado ng South Carolina
sa kung paano nagkaroon ng death settlement.
Walang alam ang mga anak niya sa pakikipag-ayos.
Nagkatinginan sila at sinabing, "Wala akong nakuhang pera, ikaw ba?"
Sa tuwing lumalabas 'yan at nasa papel,
tinawaganan ako ni Eric at sinabi niyang, "May mali."
Parang, kaloka.
Dahil ang mga lalaki, wala silang nakita.
Wala. Kahit isang sentimo.
Mukhang may demanda.
Nabawi ang pera, at walang ibinayad sa mga kliyente, na tila imposible.
Sabi namin, "Kakausapin namin ang mga Murdaugh."
At inaasahan namin na makakakuha kami ng tugon
kung saan sasabihin nila, "Naku. May di pagkakaunawaan lang.
Nasa bank account ang pera." O, "Inilagay sa trust." Tahimik lang sila.
At ang sumunod na ginawa namin ay nagsampa kami agad ng kaso
dahil kailangan namin ng subpoena power
para makakuha ng mga dokumento at impormasyon.
At nalaman namin na si Alex Murdaugh ay hindi nagsasanay ng abogasya.
Si Alex Murdaugh ay nagsasanay magnakaw ng pera.
Sa pagtatapos ng araw, nabawi ni Alex ang $4.3 milyon.
Walang nakuha ang mga kliyente namin.
Zero.
Tinutukan kami ng kutsilyo at hiniwa ng malalim.
Nabalisa ako.
Nabwisit ako nang malaman kong iyon ang nangyari ngayon.
Ginamit niya ang pangalan niya. Ang kapatid ko.
Pinaghihinalaan siya ng law firm niya. Kinumpirma namin.
Hindi ito ang unang beses na ginamit niya ang pera
na galing sa kliyente ng Murdaugh firm.
May ebidensya kami na ginawa niya ito nang maraming beses bago ito.
Hindi mawawala ang virginity mo sa $4.3 milyon.
Milyon-milyong dolyar ang ginamit ni Alex Murdaugh,
at ito ay fraud na nagsimula noong 2015,
at naging daan ito para nakawin ang pera ng Satterfield noong 2019.
Nagkakilala kami ni Ronnie sa SLED.
Nakipag-ugnayan kami sa FBI.
At kami ba ang pinagmulan ng mga kasong kriminal na ito
laban kay Alex Murdaugh? Oo.
NEWS 2 NAGBABAGANG BALITA
PINAKAHULING PAGBABAGO
May mga bagong balita sa newsroon.
Ang South Carolina Law Enforcement Division
ay hinuli si Alex Murdaugh.
Ito ang bagong mug shot ni Murdaugh.
Ang mga kasong ito ay nagmula sa pagsisiyasat ng SLED
sa misappropriated settlement funds sa pagkamatay ni Gloria Satterfield.
Inaakusahan siya ng mga awtoridad na nagnakaw ng milyong insurance money
na para sa mga anak ni Gloria Satterfield,
matagal nang kasambahay ng pamilya niya na namatay matapos ang sinasabing
sa trip-and-fall incident sa tahanan ng Murdaugh sa South Carolina noong 2018.
OKTUBRE 19, 2021 3 BUWAN MATAPOS ANG PAGPAPATAY KINA MAGGIE & PAUL
Noong Oktubre ng 2021,
humarap si Murdaugh sa hukom ng South Carolina na si Clifton Newman.
Tatanggihan ko ang bond sa ngayon.
Walang sinuman sa korte na iyon
ang umasa na tatanggihan niya ang bond ni Alex Murdaugh.
Walang nag-isip na mangyayari ito.
'Yan ang punto na napagtanto ni Alex Murdaugh
"Sandali lang, itong sistemang nagbibigay ng kakayahan sa akin..."
Biglang hindi na ito maasahan.
Nasa kulungan si Alex Murdaugh. Wala nang lihim ang ligtas ngayon.
Nagplead si Alex ng Fifth, na tumatangging sagutin ang mga akusasayon
na nilustay niya ang posibleng milyun-milyong dolyar
mula sa kumikitang law firm ng pamilya at sa mga kliyente niya.
Oktubre nang dininig ng Korte ang ebidensya
na nagsusugal si Buster sa Las Vegas
at nagbebenta ng mga ari-arian sa halagang daan-daang libong dolyar.
para sa ama niya.
May ilang larawang inilagay bilang ebidensya
nina John Marvin at Buster sa casino sa Las Vegas,
kasabay ng pagkakakulong ni Alex Murdaugh.
May naisugal ka ba?
Oo. Oo, nagsugal ako, tapos ay...
Kinabukasan, may ginawang artikulo tungkol sa maling paggamit ng pondo.
Sa pagsusugal?
Oo. May kumuha ng picture namin ni John Marvin sa casino.
Nagbibiro ka.
Ano ba... Niloloko mo ba ako?
Hindi.
- Paano ka nila nakilala? - Tama.
Parang national figure ako.
Nakakatuwang pakinggan ang mga tawag sa kulungan para lang marinig si Alex.
Minsan, alam mo, alam mong nakarekord ka.
Pero pagkatapos ng isang tiyak na punto,
sa tingin ko ay magsisimula ka na sa natural na paraan ng pag-uusap
at pag-usapan ang napanalunan mo sa Super Bowl na meat sticks sa kantina.
Uy, tumama ako ng siyam sa 11 laro...
Linggo, siyam sa 11, napakahirap.
Oo.
Nanalo ako ng anim na sabaw, apat na beef sticks.
Ayos iyan.
Sumagot na ang partido mo. Gamit ang prepaid collect call mula sa...
- Alex. - Ang lahat ng tawag
ay napapailalim sa monitoring at recording.
- Hello? - Kumusta.
Sinabi sa akin ni Jim na ang mga hurado, ay nagdagdag pa ng kaso noong Biyernes.
Alam mong overkill lang iyon, tama?
BABALA
- Oo, ang ibig kong sabihin... - Pinagbubuntunan nila ako, alam mo iyon.
Oo, alam ko.
Pero kakayanin ko.
Si na Stephen Smith at Gloria at lahat ng kalokohan.
Sinasabi pa ba nila sa labas na may mga misteryo
sa paligid ng pagkamatay ni Gloria, paano siya namatay?
Sinasabi nila ngayon?
Kung paano siya namatay, may ginagawa pa ba silang haka-haka diyan?
Hindi ko alam.
May sinasabi pa ba sila tungkol kay Stephen?
- Walang-- - Walang koneksyon sa atin?
Oo, parang walang sinuman...
- ang naniniwala. - Lalabas ang SLED at at walang koneksyon?
Hindi. Walang inilabas ang SLED.
Ni hindi man lang sila naglabas ng pahayag tungkol sa...
Ano ang pinakahuling bagay na ito?
May lumabas kamakailan, tungkol sa kung paano nagkaroon, parang...
isang tagumpay sa ebidensya.
Na may kinalaman sa mga homicide.
Isang taon na ang nakalipas mula nang maganap ang krimeng ito,
at nagsisimula na tayong makarinig ng forensic evidence
na direktang nag-uugnay kay Alex Murdaugh sa pinangyarihan ng krimen.
Will Folks. Kumusta, sir?
Sinabi ng coroner na namatay sina Paul at Maggie nang 9:00 p.m.
Ayon kay Alex Murdaugh, wala siya sa Moselle hanggang 10:07 p.m.
at nakitang pinatay ang asawa at anak.
Ayon sa aming mga source, isang high velocity impact spatter,
isang likido sa damit ni Alex Murdaugh,
ang naglagay sa kanya sa Moselle nang mangyari ang pagpatay.
Hindi naman kung ano iyon,
kung saan siya inilalagay nito sa sandaling pinatay sina Maggie at Paul.
Wala siyang ibang mapupuntahan kundi kasama ang isa sa mga biktima
sa oras na mamatay sila.
Kaya ang sumunod na nakuha namin ay ang video
mula sa selpon ni Paul Murdaugh nang 8:44 p.m.
NARINIG SI ALEX
Ang video sa telepono ni Paul, hindi mo makikita si Alex dito,
pero maririnig mo siyang nagsasalita, at ang time stamp ay bago ang pagpatay.
Ang pangalawang katibayan
na naglalagay kay Alex Murdaugh sa pinangyarihan ng mga pagpatay
sa oras na mangyari ang mga ito.
At lumabas ito dahil may kinalaman ito sa posibleng pagkakasangkot ni Alex.
Dahil sa unang pagkakataon, alam nating nadoon siya
noong nangyari iyon.
NASA PINANGYARIHAN SI ALEX
Baka di niya pinatay ang asawa at anak niya. Di natin alam Iyan.
Pero alam nating nandoon siya noong namatay sila.
Alam nating may alam siya sa nangyari sa kanila.
Ang high-velocity spatter ay nauugnay sa paggamit ng high-velocity weapon,
parang rifle, lalo na kapag ginamit sa malapitan.
Una ring iniulat ng FITSNews na natagpuan ang phone ni Paul
sa katawan nito sa pinangyarihan.
At kinumpirma namin sa aming source na may video sa phone
na naglalaman ng audio ni Alex Murdaugh na nakikipag-usap sa asawang si Maggie,
bago mangyari ang mga pagpatay.
Si Alex Murdaugh ay di nakita sa video, pero naririnig siyang nakikipag-usap.
At may time stamp ang recording, na maaaring maging susi sa imbestigasyon.
Iminungkahi ng isa sa mga editor ko, sige na at sumulat ka ng breaking news
kung sakaling kasuhan ng homicide si Alex Murdaugh.
Pero di ko kayang gawin.
Isang masamang bagay para isipin ko
na kaya niyang patayin ang asawa at anak, at totoo iyon.
Ito ang pagbagsak ng isang dinastiya. Ito ay pagbagsak ng kapangyarihan.
Sanay na si Alex Murdaugh sa korte bilang abogado,
pero ngayong linggo, hindi lang siya na-disbar,
ngayon, nahaharap siya sa dalawang kaso ng pagpatay sa asawa at anak niya.
Ngayon, agad na rumesponde ang legal team ni Murdaugh kaninang hapon
na may pahayag na nagsasabing,
"Walang anumang motibo si Alex para patayin sila.
Agad kaming naghahain ng mosyon para sa mapabilis ng paglilitis."
Nandito tayo ngayon sa kaso ng Estado laban kay Richard Alex Murdaugh.
Siya ay kinasuhan ng Colleton County grand jury
para sa 2022 G.S. 15-592.
Ang kaso ay para sa pagpatay kay Maggie Murdaugh.
2022 G.S 15-593, para sa pagpatay kay Paul Murdaugh.
Richard Alex Murdaugh.
Kung iyan ang pangalan mo, itaas mo ang kanang kamay mo.
Iwi-waive mo ba ang pagbabasa ng mga sakdal?
Opo, sir.
Ano'ng masasabi mo, Richard Alex Murdaugh?
May kasalanan ka ba o wala sa mga felonies kung saan ka kinasuhan?
Walang sala.
- Paano ka susubukin? - Sa Diyos at sa bayan ko.
Salamat.
Tatanggihan ang bond.
Tama, salamat sa lahat.
Sa tingin ko, si G. Alex,
sa lahat ng init ng media, mula sa korte,
malapit na siyang malantad sa panloloko, pagsisinungaling at pagnanakaw.
Naniniwala ako na papatayin ni Alex Murdaugh sina Paul at Maggie.
Wala akong pakialam kung sino ka, ano ang ginawa mo, walang nararapat doon.
Lahat ng pinagdadaanan ni G. Alex ngayon.
Kung totoo ang lahat ng iyon,
makukuha mo ang hinihiling mo.
Nagdurusa lahat sa mga pagkakamaling iyon,
at may mga pagkakamaling mas malaki kaysa sa iba at hindi mo na maibabalik.
Nawala ang malaking bahagi ng puso ko.
MAGSAYA KA, MAL
Alam mo, nawala ako.
Nagsimula na ulit akong mag-party, parang noong teenager ako.
Alam mo, para akong tanga sandali.
Sinubukan kong tumakas sa lahat.
Ewan ko, parang mali ang iniisip ng lahat sa kung ano ang nangyayari.
Narinig ko na ang lahat, na karapat-dapat mamatay si Paul.
Nagkamali siya, at, oo, marami ang naghihirap dahil dito,
pero walang sinuman ang nararapat mamatay.
Pagkatapos ng aksidente sa bangka at pagpaslang kina Paul at Maggie,
ang lahat sa komunidad ay sobrang nayanig.
Marami na akong low points.
Sinusubukan mong makayanan,
pero sinusubukan mo ring maging regular na 20 taong gulang.
Ang maupo ako ngayon at magkuwento
nang hindi na kailangang matakot,
at pagdadaanan ang lahat ng pinipigilang emosyon
at ang mga bagay na pilit kong kinakalimutan, iyon ang lakas.
Nagbago ang mga relasyon namin pagkatapos ng apat na taon.
Nahirapan akong makipagkita ulit kay Miley
pagkatapos mawala ni Mallory dahil nagi-guilty ako.
Matalik na magkaibigan din sina Miley at Mallory,
at ayaw kong maramdamang may papalit sa buhay ng isa't isa.
Kami lang ang nakakaintindi sa pinagdadaanan namin.
Iniisip ko siya araw-araw, at mahirap mag-move on nang wala siya,
ang magandang paraan para parangalan siya...
...ay panatilihing buhay ang pangalan niya.
Ang katarungan para sa akin ngayon
ay pagkuha ng mga sagot na kailangan, ang malaman ang nangyari kay Gloria.
Ayon sa awtoridad ng South Carolina, nakatanggap sila ng pahintulot
mula sa abogado ng Satterfield estate para hukayin ang bangkay ni Gloria
at imbestigahan pa ang mga pangyayari sa pagkamatay nito.
Gusto kong malaman kung sino ang pumatay kina Paul at Maggie, at kay Stephen.
Iniisip ko pa rin na may tinatago si Mr. Alex,
at kung sakaling makilala mo siya,
tiyak na mararamdaman mo rin iyon.
Sumagot na ang partido mo.
Lahat ng tawag ay napapailalim sa monitoring at recording.
- Uy. - Uy.
- Ano'ng ginagawa mo? - Wala. Kumusta?
Uy, Bus, tatanungin sana kita.
May inilabas ba ang Netflix sa lahat ng ito?
NAGLABAS SI ALEX ANG COMMERCIAL INSURANCE POLICY SA MOSELLE
ISANG BUWAN BAGO MAMATAY SI GLORIA SA ARI-ARIAN.
NAKAKOLEKTA SIYA NG $4.3 MILYON
MULA SA INSURANCE CLAIM KAUGNAY SA PAGKAMATAY NIYA.
SA PAGTATAPOS NG PAGGAWA NG PELIKULA,
PATULOY PA RIN ANG IMBESTIGASYON SA PAGKAMATAY NI GLORIA.
NAGFILE NG WRONGFUL LAWSUIT ANG ABOGADO NG PAMILYA BEACH
NA SI MARK TINSLEY
KAUGNAY SA PAGKAMATAY NI MALLORY BEACH NOONG PEBRERO 2019.
HANGGANG SA MAKUMPLETO ANG PAG-FILM, WALA PA RING PAGDINIG ANG KASO.
ITINANGGI SA PUBLIKO NG PAMILYA MURDAUGH ANG ANUMANG PAGKASANGKOT
SA PAGKAMATAY NI STEPHEN SMITH.
SINA ALEX, RANDY, JOHN MARVIN AT BUSTER MURDAUGH
AY DI TUMUTUGON SA AMING PAANYAYA PARA SA INTERBYU.
SINABI NG TAGAPAGSALITA NG PAMILYA NA DI SILA MAGSASALITA SA NGAYON.
HULYO 14, 2022, KINASUHAN SI ALEX MURDAUGH SA PAGPATAY SA KANYANG ASAWA'T ANAK.
NAG-PLEAD SIYA NG NOT GUILTY.
KUNG MAHATULAN, HABAMBUHAY SIYANG MAKUKULONG NA WALANG PAROL.
Tagapagsalin ng subtitle: Juneden Love Grande